ประกาศการท่าเรือแห่งประเทศไทยเรื่องข้อมูลข่าวสารเกี่ยวกับโครงสร้างและการจัดองค์กร อำนาจหน้าที่และสถานที่ติดต่อเพื่อขอรับข้อมูลข่าวสารของการท่าเรือแห่งประเทศไทย[๑] เพื่อให้เป็นไปตามความในมาตรา๗(๑) (๒) และ (๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐ ในการให้ประชาชนได้มีโอกาสรับรู้ข้อมูลข่าวสารเกี่ยวกับการดำเนินการต่างๆ ของทางราชการ และสามารถติดต่อกับหน่วยงานของรัฐ การท่าเรือแห่งประเทศไทยจึงขอประกาศเรื่องเกี่ยวกับโครงสร้างอำนาจหน้าที่และสถานที่ติดต่อเพื่อขอรับข้อมูลข่าวสารให้ทราบดังนี้๑. โครงสร้างและการจัดองค์กรในการดำเนินงานตามความในพระราชบัญญัติการท่าเรือแห่งประเทศไทย พ.ศ. ๒๔๙๔ แก้ไขเพิ่มเติม (ฉบับที่๒) พ.ศ. ๒๔๙๙(ฉบับที่ ๓) พ.ศ.๒๕๐๒ (ฉบับที่ ๔) พ.ศ. ๒๕๑๖ และ (ฉบับที่ ๕)พ.ศ. ๒๕๔๓ มาตรา ๒๒ระบุให้มีคณะกรรมการของการท่าเรือแห่งประเทศไทยขึ้นคณะหนึ่ง ประกอบด้วยประธานกรรมการหนึ่งคน กรรมการอื่นไม่น้อยกว่าหกคน แต่ไม่เกินสิบคนซึ่งอย่างน้อยจะต้องเป็นผู้มีความรู้และจัดเจนเกี่ยวกับการท่าเรือหนึ่งคนและเกี่ยวกับการเศรษฐกิจหรือการคลังหนึ่งคนให้คณะรัฐมนตรีเป็นผู้แต่งตั้งประธานกรรมการและกรรมการคณะรัฐมนตรีจะแต่งตั้งผู้อำนวยการเป็นกรรมการด้วยก็ได้ให้คณะกรรมการนี้มีอำนาจหน้าที่วางนโยบายและควบคุมดูแลโดยทั่วไป ซึ่งกิจการของการท่าเรือแห่งประเทศไทยคณะกรรมการการท่าเรือแห่งประเทศไทยได้อาศัยอำนาจตามความในมาตรา ๒๙ (๔) และมาตรา ๓๖ แห่งพระราชบัญญัติการท่าเรือแห่งประเทศไทยพ.ศ. ๒๔๙๔ จัดตั้งหน่วยงานขึ้นเพื่อทำหน้าที่และจัดการบริหารส่วนงานให้เป็นไปตามนโยบายที่กำหนดซึ่งแต่ละหน่วยงานมีอำนาจหน้าที่ดังนี้๑. สำนักเลขานุการคณะกรรมการการท่าเรือแห่งประเทศไทยมีหน้าที่ดำเนินงานติดต่อประสานงานระหว่างคณะกรรมการการท่าเรือแห่งประเทศไทยกับผู้อำนวยการการท่าเรือแห่งประเทศไทยและส่วนงานที่เกี่ยวข้อง ดำเนินงานการประชุมของคณะกรรมการการท่าเรือแห่งประเทศไทย และดำเนินงานอื่นตามที่กฎหมายกำหนดให้เป็นอำนาจหน้าที่ของคณะกรรมการการท่าเรือแห่งประเทศไทยและปฏิบัติงานธุรการทั้งปวงของคณะกรรมการการท่าเรือแห่งประเทศไทย๒. สำนักผู้อำนวยการมีหน้าที่ดำเนินงานให้เป็นไปตามนโยบายของการท่าเรือแห่งประเทศไทย ควบคุมรับผิดชอบงานส่วนกลางและงานธุรการที่ไม่อยู่ในหน้าที่ของฝ่าย สำนัก และกองอื่น ๆ รวมทั้งการดำเนินการด้านประชาสัมพันธ์และงานด้านกฎหมายและมีกองในสังกัดดังนี้๒.๑ กองประชาสัมพันธ์๒.๒ กองกลาง๒.๓ กองกฎหมาย๓. สำนักตรวจสอบและตรวจการมีหน้าที่ดำเนินการเกี่ยวกับการตรวจสอบหลักฐานเอกสารทางด้านการเงินทรัพย์สินและหนี้สินเอกสารเกี่ยวกับสินค้า รวมทั้งการตรวจ สืบสวนและสอบข้อเท็จจริงติดตามผลเกี่ยวกับการปฏิบัติงานของหน่วยงานต่างๆ และมีกองในสังกัดดังนี้๓.๑ กองตรวจสอบภายใน๓.๒ กองตรวจการ๔. ศูนย์บริการการให้บริการและข้อมูลข่าวสารมีหน้าที่ดำเนินงานเกี่ยวกับการรับเรื่องร้องเรียน และแก้ไขปัญหาข้อขัดข้องเบื้องต้นในการให้บริการโดยประสานงานกับหน่วยงานที่เกี่ยวข้อง รวบรวมปัญหาและวิธีการแก้ไขปัญหาข้อขัดข้องต่างๆ สรุปวิเคราะห์และจัดประเภทเพื่อกำหนดเป็นแนวทางในการปฏิบัติ และการให้บริการของหน่วยงานต่างๆ พร้อมทั้งสำรวจความคิดเห็นของผู้ใช้บริการให้บริการข้อมูลข่าวสาร อำนวยความสะดวกและให้คำแนะนำแก่ผู้มาติดต่อรวมทั้งกำหนดหลักเกณฑ์และวิธีปฏิบัติในการขอข้อมูลการเรียกเก็บหรือยกเว้นค่าธรรมเนียมให้บริการและอำนวยความสะดวกในการนำสินค้าของใช้ส่วนบุคคลออกจากท่าเรือกรุงเทพให้แก่นักเรียน นักศึกษา และข้าราชการทางการทูตของไทยที่ไปปฏิบัติหน้าที่อยู่ต่างประเทศโดยประสานงานอย่างใกล้ชิดกับกรมศุลกากรควบคุมการเก็บรักษาเอกสารของหน่วยงานต่าง ๆ ของการท่าเรือแห่งประเทศไทยที่นำมาฝากเก็บออกแบบและกำหนดพื้นที่ใช้สอยให้แต่ละหน่วยงานรับผิดชอบในการเก็บและค้นหาเอกสาร ดำเนินงานให้คำแนะนำและอำนวยความสะดวกแก่ผู้ใช้บริการเบื้องต้นเกี่ยวกับขั้นตอนการส่งออกโดยประสานงานขอข้อมูลจากหน่วยงานราชการและเอกชนที่เกี่ยวข้อง พร้อมทั้งส่งรายชื่อบริษัทที่อยู่ และหมายเลขโทรศัพท์ โทรสาร ของบริษัทที่เข้าร่วมดำเนินการในการให้บริการแก่ผู้ส่งออกรายย่อยหรือประสานงานกับบริษัทตามความประสงค์ของผู้ใช้บริการ๕. ส่วนการตลาดมีหน้าที่ดำเนินงานวางแผนและเสนอแนะแผนการตลาด กำหนดแผนงานและมาตรการต่างๆ ทางด้านการตลาด โดยดำเนินการวิจัยและพัฒนาด้านการตลาดรวบรวมและวิเคราะห์ข้อมูลลูกค้าข้อมูลธุรกิจ ข้อมูลวิชาการ และข้อมูลภายนอกอื่น ๆ ที่จำเป็นสำหรับกิจการท่าเรือ กำหนดกลยุทธ์ด้านการตลาดการขาย ส่งเสริมการตลาด สร้างความสัมพันธ์กับผู้ใช้บริการ รวมทั้งงานประชาสัมพันธ์และธุรกิจสัมพันธ์๖. ส่วนบริหาร มีส่วนงานในสังกัดดังนี้๖.๑ ฝ่ายการบุคคลมีหน้าที่ดำเนินงานเกี่ยวกับการบุคคล โครงสร้างบัญชีเงินเดือน การกำหนดและควบคุมอัตรากำลังการแรงงานสัมพันธ์ การพัฒนาบุคลากร การศึกษา อบรม การรักษาพยาบาล การอนามัย และการสวัสดิการสงเคราะห์และมีกองในสังกัดดังนี้๖.๑.๑ กองอัตรากำลัง๖.๑.๒ ศูนย์พัฒนาบุคคล๖.๑.๓ กองการแพทย์๖.๑.๔ กองสวัสดิการ๖.๑.๕ กองแรงงานสัมพันธ์และความปลอดภัย๖.๒ ฝ่ายการเงินและบัญชีมีหน้าที่ดำเนินงานเกี่ยวกับธุรกิจการเงิน การคลัง การงบประมาณ การบัญชีตรวจจ่าย การตรวจสอบ การเก็บค่าภาระ ค่าบริการ และผลประโยชน์ และมีกองในสังกัดดังนี้๖.๒.๑ กองบัญชี๖.๒.๒ กองผลประโยชน์ ๑๖.๒.๓ กองผลประโยชน์ ๒๖.๒.๔ กองคลัง๖.๒.๕ กองตรวจจ่าย๖.๒.๖ กองงบประมาณ๖.๓ ฝ่ายการพัสดุมีหน้าที่ดำเนินงานเกี่ยวกับการจัดหาพัสดุ การเบิกจ่าย การคุม การเก็บรักษาพัสดุและดำเนินการเกี่ยวกับที่ดิน และอาคารของการท่าเรือแห่งประเทศไทยทั้งการดูแล ระวังรักษาการจัดหาและจัดเก็บผลประโยชน์และมีกองในสังกัดดังนี้๖.๓.๑ กองพัสดุ๖.๓.๒ กองจัดการทรัพย์สิน๗. ส่วนวิชาการ มีส่วนงานในสังกัดดังนี้๗.๑ ฝ่ายโครงการและแผนงานมีหน้าที่ดำเนินงานเกี่ยวกับโครงการและการพัฒนากิจการท่าเรือ ตรวจสอบความเป็นไปได้ของโครงการพัฒนาและโครงการลงทุนในด้านการเตรียมงานการจัดทำงบประมาณ ประเมินและติดตามผล วิเคราะห์ แก้ไขปรับปรุงแผนวิสาหกิจ แผนงานโครงการ แผนปฏิบัติการให้เป็นไปตามหลักวิชาการ เหมาะสมกับปัจจุบันและสอดคล้องกับแผนพัฒนาเศรษฐกิจและสังคมแห่งชาติตลอดจนดำเนินการเกี่ยวกับงานสิ่งแวดล้อม๗.๒ ฝ่ายประมวลผลข้อมูลมีหน้าที่ดำเนินงานด้านสถิติต่าง ๆ ระบบงานคอมพิวเตอร์ ประมวลผลและพัฒนาระบบงานรวบรวมและจัดระบบข้อมูลเพื่อเป็นเครื่องมือในการบริหาร๘. ส่วนการช่างและร่องน้ำ มีส่วนงานในสังกัดดังนี้๘.๑ ฝ่ายการช่างมีหน้าที่ดำเนินงานวางแผนและบริหารงานการช่างโยธา การคำนวณและจัดทำแบบการช่างเครื่องกล การช่างไฟฟ้า และการช่างโทรศัพท์ เพื่อให้เกิดประสิทธิภาพแก่ทุก ๆฝ่าย ในการท่าเรือแห่งประเทศไทย และมีกองในสังกัดดังนี้๘.๑.๑ กองช่างโยธา๘.๑.๒ กองแบบแผนและคำนวณ๘.๑.๓ กองช่างกล๘.๑.๔ กองช่างไฟฟ้า๘.๒ ฝ่ายการร่องน้ำมีหน้าที่ดำเนินงานการขุดลอก บำรุง รักษา สำรวจความลึกและสภาพของร่องน้ำภายในอาณาบริเวณตามโครงการและแผนการที่กำหนด สำรวจและหาข้อมูลทางอุทกวิทยาเกี่ยวกับทางสัญจรทางน้ำและอื่น ๆ ที่เกี่ยวข้อง อำนวยความสะดวกเกี่ยวกับเครื่องหมายทางเดินเรือ ซ่อม บำรุงรักษาเรือ เครื่องจักรกลประจำเรือ และวัสดุลอยน้ำ และมีกองในสังกัดดังนี้๘.๒.๑ กองการสำรวจร่องน้ำ๘.๒.๒ กองการขุดลอก๘.๒.๓ กองบริการ๙. ท่าเรือกรุงเทพมีหน้าที่ดำเนินงานให้บริการและอำนวยความสะดวกต่าง ๆ แก่ผู้ใช้ท่าเรือในการบรรทุกและขนถ่ายสินค้าและคนโดยสารเรือเดินทะเลต่างประเทศ รับมอบสินค้าจากเรือ เก็บรักษาสินค้า และส่งมอบสินค้าแก่ผู้รับตราส่งจัดเรือรับและปล่อยเรือในท่า และมีส่วนงานในสังกัดดังนี้๙.๑ กองบริหารงานทั่วไป๙.๒ ฝ่ายสินค้ามีหน้าที่ดำเนินงานให้บริการและความสะดวกต่าง ๆ ในการบรรทุก ขนถ่ายสินค้าและคนโดยสารเรือเดินทะเลต่างประเทศรับมอบสินค้าจากเรือเก็บรักษาสินค้าและส่งมอบสินค้าแก่ผู้รับตราส่ง และมีกองในสังกัดดังนี้๙.๒.๑ กองปฏิบัติการสินค้า ๑๙.๒.๒ กองปฏิบัติการสินค้า ๒๙.๒.๓ กองปฏิบัติการสินค้า ๓๙.๒.๔ กองคลังสินค้า๙.๒.๕ กองท่าบริการตู้สินค้า ๑๙.๒.๖ กองท่าบริการตู้สินค้า ๒๙.๓ ฝ่ายบริการท่ามีหน้าที่ดำเนินงานให้บริการและความสะดวกต่าง ๆ แก่ผู้มาใช้ท่าเรือในอาณาบริเวณของการท่าเรือแห่งประเทศไทยการให้เช่าใช้เครื่องมือทุ่นแรงและรถเครื่องมือทุ่นแรง การซ่อม บำรุง รักษารถ เครื่องมือทุ่นแรงและการรักษาความปลอดภัยทั้งทรัพย์สิน อาคาร สถานที่ และบุคคล และมีกองในสังกัดดังนี้๙.๓.๑ กองบริการท่า๙.๓.๒ กองเครื่องมือทุ่นแรง๙.๓.๓ ศูนย์รักษาความปลอดภัย๙.๓.๔ กองซ่อมเครื่องมือทุ่นแรง๑๐. ท่าเรือแหลมฉบังมีหน้าที่ในการดำเนินกิจการท่าเรือที่อยู่ในความรับผิดชอบ ณ อำเภอศรีราชาและอำเภอบางละมุง จังหวัดชลบุรี โดยอาณาบริเวณที่กำหนดไว้ตามนโยบายของการท่าเรือแห่งประเทศไทยรับสินค้าจากเรือ เก็บรักษาสินค้า และส่งมอบสินค้าแก่ผู้รับตราส่ง จัดเรือ รับและปล่อยเรือในท่าและมีกองในสังกัดดังนี้๑๐.๑ กองกลาง๑๐.๒ กองแผนงาน๑๐.๓ กองการบุคคล๑๐.๔ กองการเงิน๑๐.๕ กองนิติการและจัดการทรัพย์สิน๑๐.๖ กองบริการ๑๐.๗ กองการช่าง๑๐.๘ กองการท่าส่วนงานในข้อ ๑ ถึง ๑๐ ผู้อำนวยการการท่าเรือแห่งประเทศไทยเป็นผู้บังคับบัญชาโดยมีรองผู้อำนวยการการท่าเรือแห่งประเทศไทย หรือตำแหน่งเทียบเท่า และผู้ช่วยผู้อำนวยการการท่าเรือแห่งประเทศไทยหรือตำแหน่งเทียบเท่าเป็นผู้ช่วยในการปฏิบัติงานและเป็นผู้บังคับบัญชารองลงมา ตามลำดับส่วนบริหาร ส่วนวิชาการ และส่วนการช่างและร่องน้ำ มีรองผู้อำนวยการการท่าเรือแห่งประเทศไทยเป็นผู้บังคับบัญชารับผิดชอบท่าเรือกรุงเทพเป็นส่วนงานระดับรองผู้อำนวยการการท่าเรือแห่งประเทศไทยมีผู้อำนวยการท่าเรือกรุงเทพเป็นผู้บังคับบัญชารับผิดชอบท่าเรือแหลมฉบังเป็นส่วนงานระดับรองผู้อำนวยการการท่าเรือแห่งประเทศไทยมีผู้อำนวยการท่าเรือแหลมฉบังเป็นผู้บังคับบัญชารับผิดชอบสำนักผู้อำนวยการ และสำนักตรวจสอบ และตรวจการเป็นส่วนงานระดับฝ่ายขึ้นตรงต่อผู้อำนวยการการท่าเรือแห่งประเทศไทยมีผู้อำนวยการสำนักเป็นผู้บังคับบัญชารับผิดชอบศูนย์บริการการให้บริการและข้อมูลข่าวสารเป็นส่วนงานระดับกองขึ้นตรงต่อผู้อำนวยการการท่าเรือแห่งประเทศไทยมีผู้อำนวยการศูนย์เป็นผู้บังคับบัญชารับผิดชอบส่วนการตลาดเป็นส่วนงานขึ้นตรงต่อผู้อำนวยการการท่าเรือแห่งประเทศไทย มีผู้อำนวยการท่าเรือกรุงเทพเป็นผู้ควบคุมการดำเนินงานส่วนงานระดับฝ่าย มีผู้อำนวยการฝ่ายเป็นผู้บังคับบัญชารับผิดชอบ ส่วนงานระดับกองหรือเทียบเท่ามีผู้อำนวยการกองหรือตำแหน่งเทียบเท่าเป็นผู้บังคับบัญชารับผิดชอบ๒. อำนาจหน้าที่การท่าเรือแห่งประเทศไทยได้จัดตั้งขึ้นตามพระราชบัญญัติการท่าเรือแห่งประเทศไทยพ.ศ. ๒๔๙๔ แก้ไขเพิ่มเติม (ฉบับที่๒) พ.ศ. ๒๔๙๙(ฉบับที่ ๔) พ.ศ.๒๕๑๖ และ (ฉบับที่ ๕) พ.ศ. ๒๕๔๓ โดยมีสาระสำคัญสรุปได้ดังนี้มาตรา ๖ ของพระราชบัญญัติฯ ได้กำหนดวัตถุประสงค์ของการจัดตั้งการท่าเรือแห่งประเทศไทยไว้ดังนี้๑. รับโอนกิจการท่าเรือจากสำนักงานท่าเรือกรุงเทพฯ ในกรมการขนส่งกระทรวงคมนาคม๒. ประกอบและส่งเสริมกิจการท่าเรือเพื่อประโยชน์แห่งรัฐและประชาชน๓. ดำเนินกิจการอื่นที่เกี่ยวกับหรือต่อเนื่องกับการประกอบกิจการท่าเรือมาตรา ๗ ของพระราชบัญญัติฯ ให้การท่าเรือแห่งประเทศไทยเป็นนิติบุคคลมาตรา ๙ ของพระราชบัญญัติฯ ให้การท่าเรือแห่งประเทศไทยมีอำนาจที่จะกระทำการต่างๆ ภายในขอบแห่งวัตถุประสงค์ ตามที่ระบุไว้ในมาตรา ๖ และอำนาจเช่นว่านี้ให้รวมถึง๑. สร้าง ซื้อ จัดหา จำหน่าย เช่า ให้เช่า และดำเนินงานเกี่ยวกับเครื่องใช้บริการและความสะดวกต่าง ๆ ของกิจการท่าเรือ๒. ซื้อ จัดหา เช่า ให้เช่า ถือกรรมสิทธิ์ ครอบครอง จำหน่ายหรือดำเนินงานเกี่ยวกับสังหาริมทรัพย์หรืออสังหาริมทรัพย์๓. กำหนดอัตราค่าภาระการใช้ท่าเรือ บริการ และความสะดวกต่างๆ ของกิจการท่าเรือ และออกระเบียบเกี่ยวกับวิธีชำระค่าภาระดังกล่าว๔. จัดระเบียบว่าด้วยความปลอดภัย การใช้ท่าเรือ บริการ และความสะดวกต่างๆ ของกิจการท่าเรือ๕. กู้ยืมเงิน๖. ขุดลอกและบำรุงรักษาร่องน้ำภายในอาณาบริเวณ๗. ควบคุม ปรับปรุง และให้ความสะดวกและความปลอดภัยแก่กิจการท่าเรือและการเดินเรือภายในอาณาบริเวณ๘. กำหนดอัตราค่าภาระต่าง ๆ ภายในอาณาบริเวณ๙. ออกพันธบัตรหรือตราสารอื่นใดเพื่อการลงทุน๑๐. จัดตั้งบริษัทจำกัดหรือบริษัทมหาชนจำกัด เพื่อประกอบกิจการท่าเรือและกิจการอื่นภายในขอบแห่งวัตถุประสงค์ของการท่าเรือแห่งประเทศไทย ทั้งนี้ บริษัทจำกัดหรือบริษัทมหาชนจำกัดดังกล่าวจะมีคนต่างด้าวตามกฎหมายว่าด้วยการประกอบธุรกิจของคนต่างด้าวถือหุ้นเกินกว่าร้อยละสี่สิบเก้าของทุนจดทะเบียนของบริษัทนั้นไม่ได้๑๑. เข้าร่วมกิจการกับบุคคลอื่น หรือถือหุ้นในบริษัทจำกัดหรือบริษัทมหาชนจำกัดเพื่อประโยชน์แก่กิจการของการท่าเรือแห่งประเทศไทย๓. สถานที่ติดต่อเพื่อขอรับข้อมูลข่าวสารติดต่อขอรับข้อมูลข่าวสารได้ที่ศูนย์บริการให้บริการและข้อมูลข่าวสารของการท่าเรือแห่งประเทศไทยเลขที่ ๔๔๔ ถนนท่าเรือ แขวงคลองเตย เขตคลองเตย กรุงเทพมหานคร รหัสไปรษณีย์ ๑๐๑๑๐ หมายเลขโทรศัพท์๐ - ๒๒๖๙ - ๓๗๔๗ หมายเลขโทรสาร ๐๒๖๗๑ - ๘๗๙๓ website www. pat.or.thจึงประกาศให้ทราบโดยทั่วกันประกาศ ณ วันที่ ๒๓ ธันวาคม พ.ศ. ๒๕๔๕มานะ ภัทรธรรมผู้อำนวยการการท่าเรือแห่งประเทศไทยศุภสรณ์ รุ่งโรจน์วุฒิกุลอภิสิทธิ์ ไชยหาญผู้จัดทำปิยะธิดา/ปรับปรุง๓๑ ตุลาคม ๒๕๖๐[๑] ราชกิจจานุเบกษาเล่ม ๑๒๐/ตอนที่ ๑๙ ง/หน้า ๑๐๔/ ๖ มีนาคม ๒๕๔๖